##### ชื่อเรื่อง การพัฒนารายวิชา การบัญชีชั้นต้น ด้วยชุดการเรียนรู้ด้วยตนเอง (CAI) เรื่อง งบการเงิน

## ชื่อผู้วิจัย ฐิติพร พระโพธิ์ และขวัญนรี กล้าปราบโจร

**ปีที่ทำวิจัย** 2556

**บทคัดย่อ**

 การพัฒนารายวิชา การบัญชีชั้นต้น ด้วยชุดการเรียนรู้ด้วยตนเอง (CAI) เรื่อง งบการเงิน มีวัตถุประสงค์เพื่อพัฒนารายวิชา การบัญชีชั้นต้น ด้วยชุดการเรียนรู้ด้วยตนเอง (CAI) เรื่อง งบการเงินและหาค่าดัชนีประสิทธิผล (E.I.) เพื่อเปรียบเทียบผลสัมฤทธิ์ทางการเรียน วิชาการบัญชีชั้นต้น เรื่อง งบการเงิน นักศึกษาหลักสูตรบริหารธุรกิจบัณฑิต สาขาวิชาคอมพิวเตอร์ธุรกิจ โดยเทียบกับเกณฑ์ที่กำหนด และเพื่อศึกษาความพึงพอใจของนักศึกษาต่อชุดการเรียนรู้ ด้วยตนเอง (CAI) วิชาการบัญชีชั้นต้น เรื่อง งบการเงิน กลุ่มตัวอย่างในการวิจัยครั้งนี้ ได้แก่ นักศึกษาหลักสูตรบริหารธุรกิจบัณฑิต สาขาวิชาคอมพิวเตอร์ธุรกิจ ชั้นปีที่ 1 ภาคการศึกษาที่ 1/2556 ภาคปกติ (มหาวิทยาลัย) คณะวิทยาการจัดการ มหาวิทยาลัยราชภัฏกาญจนบุรี จำนวน 61 คน โดยเลือกกลุ่มตัวอย่างแบบเจาะจง (Purposive Sampling) เครื่องมือที่ใช้ในการวิจัย ได้แก่ ชุดการเรียนรู้ด้วยตนเอง (CAI) วิชาการบัญชีชั้นต้นเรื่อง งบการเงิน เครื่องมือรวบรวมข้อมูล ได้แก่ แบบทดสอบวัดผลสัมฤทธิ์ทางการเรียนและแบบสอบถาม วัดความพึงพอใจต่อชุด การเรียนรู้ด้วยตนเอง (CAI) วิชาการบัญชีชั้นต้นเรื่อง งบการเงิน โดยใช้สถิติพรรณนา (Descriptive statistics) เพื่อแสดงค่าร้อยละ (%) ค่าเฉลี่ย (‾χ ) และส่วนเบี่ยงเบนมาตรฐาน (S.D.)

ผลการศึกษา พบว่า ผลการทดสอบหลังเรียนมีคะแนนเฉลี่ยสูงกว่าการทดสอบระหว่างเรียน แสดงว่าชุดการเรียนรู้ เพื่อพัฒนารายวิชา การบัญชีชั้นต้น ด้วยชุดการเรียนรู้ด้วยตนเอง (CAI) เรื่อง งบการเงิน มีประสิทธิภาพ การวิเคราะห์ดัชนีประสิทธิผลของความก้าวหน้าทางพัฒนาการเรียนรู้ พบว่า ผู้เรียนมีความก้าวหน้าทางพัฒนาการ การเรียนรู้ที่เพิ่มขึ้น ค่าประสิทธิภาพของชุดการเรียนรู้ด้วยตนเอง (CAI) วิชา การบัญชีชั้นต้น เรื่อง งบการเงิน มีประสิทธิภาพสูงกว่าเกณฑ์มาตรฐาน และมีความพึงพอใจต่อชุดการเรียนรู้ด้วยตนเอง (CAI) วิชาการบัญชีชั้นต้น เรื่อง งบการเงิน ในระดับมากที่สุด เมื่อพิจารณาเป็นรายข้อ พบว่า ผู้ตอบแบบสอบถามส่วนใหญ่มีความพึงพอใจต่อชุดการเรียนรู้ด้วยตนเอง (CAI) วิชาการบัญชีชั้นต้น เรื่อง งบการเงิน ในระดับมากที่สุด ด้านสื่อการเรียนการสอนต่อชุดการเรียนรู้ด้วยตนเอง (CAI) ด้านผู้สอนต่อชุดการเรียนรู้ด้วยตนเอง (CAI) และด้านผู้เรียนต่อชุดการเรียนรู้ด้วยตนเอง (CAI) ตามลำดับ